આજે દહેરાદૂનમાં કમાન્ડરોની સંયુક્ત કોન્ફરન્સ યોજાશે. સૂત્રોના જણાવ્યા અનુસાર આ કોન્ફરન્સમાં ત્રણેય સેનાના કમાન્ડર રેન્કના તમામ અધિકારીઓને સંરક્ષણ પ્રધાનની હાજરીમાં વડા પ્રધાન મોદી સંબોધશે, જ્યારે આ કોન્ફરન્સમાં નેવીના વડા સુનીલ લાંબા, સેનાના વડા બિપિન રાવત અને વાયુસેનાના વડા બી. એસ. ધનોવા પહેલી વાર જ હાજરી આપશે. આ કોન્ફરન્સ આમ તો સામાન્ય રીતે દિલ્હીમાં જ યોજાતી હોય છે, પરંતુ છેલ્લી વખત કોચીમાં આઈએનએસ વિક્રમાદિત્ય ખાતે મળી હતી, પરંતુ આ વખતે દહેરાદૂનની પસંદગી કરવા સામે કોંગ્રેસે વિરોધ કર્યો છે. કોંગ્રેસનું કહેવું છે કે ઉત્તરાખંડમાં ચૂંટણી યોજાવાની છે ત્યારે સંરક્ષણ મંત્રાલયનાં વડા પ્રધાનના ભાષણનું ટીવી પ્રસારણ કરવામાં આવતું નથી.